**NARAVOSLOVNI DAN – TU SEM DOMA / MY PLACE ON EARTH**

**VODILO ZA UČITELJE**

Naravoslovni dan: **Tu sem doma / My place on Earth**

**Predmet**: Družba in Tuji jezik angleščina

**Starost učencev**: 4. razred

**Trajanje**: 5 PU

**Splošni cilji:** Učenec aktivno dopolnjuje teoretično znanje, ki ga je dobil pri pouku. Širi prostorsko orientacijo od domačega kraja, domače pokrajine na Slovenijo, Evropo in svet. Se kartografsko opismenjuje – bere in skicira preproste zemljevide. Učenec razvija sporazumevalne zmožnosti v angleščini in postaja samozavestni in učinkoviti uporabnik tujega jezika.

**Operativni cilji za 4. razred pri predmetu družba:**

Učenec:

* zna določiti glavne smeri neba,
* pozna sestavine zemljevida,
* se orientira na različnih skicah, kartah, zemljevidih,
* zna skicirati preproste skice, zemljevide,
* se zna orientirati v prostoru.

**Operativni cilji za 4. razred pri predmetu angleščina:**

Učenec:

* razvija osnovne bralne veščine in preproste bralne učne strategije,
* spozna osnovno, pogosto rabljeno besedišče in preproste jezikovne strukture ter pomene,
* nadaljuje z usposabljanjem za osnovno govorno sporazumevanje in sporočanje,
* uporablja pogosto rabljeno, omejeno besedišče s tematskih področij,
* se usposobi za temeljito pisno sporočanje in sporazumevanje,
* tvori kratka stvarna pisna besedila o njemu najbližjih temah in uporablja pogosto rabljeno in omejeno besedišče.

**Oblike dela**: individualna, delo v dvojicah, skupinska.

**Metode dela:** metoda dela z besedilom, metoda dela s slikovnim materialom, metoda dela z zemljevidom, metoda opazovanja, metoda dela z IKT, praktično delo.

**Medpredmetnost**:

ŠPORT

Učenec z ustrezno gibalno učinkovitostjo in oblikovanjem zdravega življenjskega sloga uresničuje skladno telesno in gibalno razvitost, pravilno telesno držo in zavesten nadzor telesa pri izvedbi položajev in gibanj.

LIKOVNA UMETNOST

Učenec pri oblikovanju na ploskvi uporabi podlage različnih velikosti, barv, oblike in kakovosti.

MATEMATIKA

Učenec opredeli položaj v prostoru in na ravnini ter se pri opisu natančno izraža, opiše odnos med dvema smerema: navpično in vodoravno, levo in desno, spredaj in zadaj ter bere različne načrte (npr. učilnice, šolske okolice, mest), se orientira po njih in oblikuje navodilo za gibanje po prostoru.

**Literatura:**

* <https://www.google.com/search?q=compass+showing+north&tbm=isch&ved=2ahUKEwi9pc7O3-zoAhWQ34UKHZDaDtEQ2cCegQIABAA&oq=compass+showing+&gs_lcp=CgNpbWcQARgAMgQIABATMgQIABATMgQIABATMgQIABATMgQIABATMgQIABATMgQIABATMgQIABATMgQIABATMgQIABATOgIIADoECAAQHlCnggVYko8FYMaXBWgAcAB4AIABtgGIAdAHkgEDMC44mAEAoAEBqgELZ3dzLXdpei1pbWc&sclient=img&ei=rTSYXv2aO5C_lwSQtbuIDQ&bih=576&biw=1366#imgrc=YPKPfhSHIu3Y5M>
* <https://commons.wikimedia.org/wiki/File:A_large_blank_world_map_with_oceans_marked_in_blue.PNG>
* [https://www.google.com/search?q=map+europe&sxsrf=ALeKk02AWPipFLWbMYo\_TloLEV0L\_iC4AA:1587035918205&source=lnms&tbm=isch&sa=X&ved=2ahUKEwjC2JnB6ezoAhWHKZoKHeSBCUEQ\_AUoAXoECA4QAw&biw=1366&bih=576#imgrc=Uxoz2r0uFNnINM](https://www.google.com/search?q=map+europe&sxsrf=ALeKk02AWPipFLWbMYo_TloLEV0L_iC4AA:1587035918205&source=lnms&tbm=isch&sa=X&ved=2ahUKEwjC2JnB6ezoAhWHKZoKHeSBCUEQ_AUoAXoECA4QAw&biw=1366&bih=576)
* Učni načrt družba – pridobljeno s <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_druzba_OS.pdf>.
* Učni načrt angleščina – pridobljeno s <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_anglescina.pdf>.
* Učni načrt matematika – pridobljeno s <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_matematika.pdf>
* Učni načrt likovna umetnost – pridobljeno s <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_likovna_vzgoja.pdf>
* Učni načrt šport – pridobljeno s <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_sportna_vzgoja.pdf>
* <http://www.o-4os.ce.edus.si/projekti/geo/orientacija/orientacija.htm>
* <https://issuu.com/zalozba_modrijan/docs/druzbainjaz_2-prir_ucit-listanje-sp/32>

**PREVERJANJE OPRAVLJENEGA DELA UČENCA**

Učenec samostojno izvede naravoslovni dan na temo orientacije (zemljevidi, skice). Opravljeno delo učenec pošlje učiteljem tako, da izdelano nalogo po koncu dneva fotografira ter pošlje po e-pošti ali MMS-u.

Izvedba nalog poteka večinoma v angleškem jeziku. Navodila so podana tudi v slovenskem jeziku, v primeru, da določenega učenec ne razume. Pričakuje se, da učenec zapisane odgovore zapiše v angleškem jeziku.

**1. naloga**

Učenec se orientira na mapi sveta. Nariše ali natisne mapo sveta, označi strani neba in pobarva Evropo.

**2. naloga**

2a: Učenec nariše ali natisne zemljevid Evrope. Označi strani neba in poišče ter pobarva Slovenijo.   
2b: Poišče angleška poimenovanja za ostale evropske države. Osredotoči se na sosednje države Slovenije in napiše v kateri smeri so.

Odgovori: Italy is on the west. Hungary is on the east. Croatia is on the weast and south. Austria is on the north.

**3. naloga**

Učenec nariše ali natisne zemljevid Slovenije. Označi, kje je doma. Nato napiše v kateri smeri so naslednji kraji: LJUBLJANA, NOVO MESTO, MARIBOR, KRANJ, KOPER, MURSKA SOBOTA, CELJE.

Primer: Ljubljana is on the northwest from Črnomelj.

Odgovori se razlikujejo glede na bivališče učenca.

**4. naloga**

Učenec nariše karto svojega mesta. To mesto je lahko tudi imaginarno mesto, po njegovih željah. Vključiti mora vse sestavine zemljevida (naslov, legenda, datum, merilo). V legendo mora vključiti vse ustanove, ki so v legendi na PPT predstavitvi. Nariše pa jih po svoji želji. Nato sledi opis narisanega. Slika in opis se morata ujemati.

Primeri: A post office is next to the bank. A shop is opposite the post office. A cinema is behind the gym.

**5. naloga**

Učenec nariše tloris svoje sobe po navodilih, ki jih ima na PPT predstavitvi. Slediti mora navodilom. Primer narisanega na PPT predstavitvi ni narisan po navodilih, ki so dana učencem! Je le kot primer.

**6. naloga**

Učenec se nariše in opiše. V opis mora vključiti svoje ime, bivališče in kraj bivanja, starost, družino in hobije. Lahko doda še kaj, če želi.

Vse izdelke poslika in na koncu spne skupaj ter jih prinese v šolo.

**IGRE**

BOARD GAME – PREPOSITIONS

Igro si učenec lahko natisne ali jo nariše. Pri igri potrebuje figurice, kocko in lipov list. Kocko vrže in se postavi na tisto polje, kolikor je dobil število pik. Dobljeno nalogo lahko opravi sam tako, da jo izvede s svojim gibanjem (torej se postavi v škatlo, na kolo, pod drevo à izbira je njegova) ali uporabi lipov list. Po opravljeni nalogi povabi k igri starše in/ali brata/sestro. Kdor prvi prispe do drevesa, zmaga.

FIND THE WAY

Učenec lahko najprej vadi pri labirintu, kjer po navodilu vodi list do drevesa. Nato zunaj s kredo nariše mrežo, kot je primer na sliki. Če nima dvorišča oziroma prostora za risanje, lahko nariše na karton ali na list. Svojega brata/sestro ali starše vodi po mreži do cilja (v mojem primeru je to hiška).

BLINDFOLED GAME

Učenec starše ali sorojence z zavezanimi očmi vodi do izbranega cilja (nekaj zanimivega v naravi). Vodi jih tako, da ustno daje navodila. Primer: Go 2 steps straight. Turn on the right and go 5 steps straight. Turn on the left and go 2 steps striaght. Open your eyes. What can you see?

**Če je učenec poslal fotografije vseh izdelkov, je vse aktivnosti opravil.**

Pripravila: Teja Gosenar, CŠOD dom Lipa